* Članica stalne delegacije Narodne skupštine u Parlamentarnoj skupštini Procesa saradnje u jugoistočnoj Evropi Olena Papuga učestvovala je na sastanku Generalnog odbora za socijalni razvoj, obrazovanje, istraživanje i nauku 8. i 9. aprila 2016. godine, u Tirani, Albanija.
* Zamenica člana stalne delegacije Narodne skupštine u PS PSJIE dr Vesna Rakonjac učestvovala na međunarodnoj konferenciji „Parlamentarna skupština Procesa saradnje u jugoistočnoj Evropi – regionalne sinergije, strateška saradnja i parlamentarna diplomatija“ i zasedanju Stalnog odbora Parlamentarne skupštine PSJIE, 6. i 7. novembra 2015. godine u Sofiji, Bugarska.
* Članovi stalne delegacije Narodne skupštine u Parlamentarnoj skupštini Procesa saradnje u jugoistočnoj Evropi (PS PSJIE) Katarina Rakić, Srđan Kružević i Olena Papuga učestvovali su na 2. Plenarnoj sednici Parlamentarne skupštine PSJIE, održanoj 22. i 23. maja 2015. godine u Tirani, Albanija.
* Na sastanku Generalnog odbora za pravdu, unutrašnje poslove i bezbednosnu saradnju Parlamentarne skupštine PS JIE, održanom 22. maja 2015. godine u Tirani, Albanija, članica stalne delegacije Katarina Rakić je konsenzusom svih članova izabrana za predsedavajuću u narednih godinu dana.
* Članica stalne delegacije u Parlamentarnoj skupštini PS JIE Katarina Rakić učestvovala je na drugom sastanku Ad hoc Radne grupe i sastanku Stalnog odbora Parlamentarne skupštine PS JIE koji su se, u okviru albanskog predsedavanja, održali 17. i 18. aprila 2015. godine, u Tirani. Tema sastanka bilo je izjašnjavanje delegacija o predlozima za sedište sekretarijata i budžeta Parlamentarne skupštine PS JIE, i usaglašavanje dnevnog reda za Plenarnu sednicu Parlamentarne skupštine PS JIE, koja će se održati 22. i 23. maja, u Tirani.
* Član stalne delegacije Narodne skupštine u Parlamentarnoj skupštini Procesa saradnje u jugoistočnoj Evropi Srđan Kružević učestvovao je na sastanku Generalnog odbora za ekonomiju, infrastrukturu i energetiku, koji je održan 20. i 21. marta 2015. godine u Sofiji, Bugarska.
* Članica stalne delegacije Narodne skupštine u Parlamentarnoj skupštini Procesa saradnje u jugoistočnoj Evropi Olena Papuga učestvovala je na sastanku Generalnog odbora za socijalni razvoj, obrazovanje, istraživanje i nauku, koji se održao 26. i 27. februara 2015. godine u Bukureštu, Rumunija.
* Članica stalne delegacije Narodne skupštine u Parlamentarnoj skupštini Procesa saradnje u jugoistočnoj Evropi Katarina Rakić učestvovala je na sastanku Generalnog odbora za pravosuđe, unutrašnje poslove i bezbednost, koji se održao 9. i 10. februara 2015. godine u Istanbulu, Turska.
* Potpredsednica Narodne skupštine i članica Radne grupe Parlamentarne skupštine Procesa saradnje u jugoistočnoj Evropi Gordana Čomić, učestvovala je na prvom sastanku Ad hoc Radne grupe koji je, u okviru albanskog predsedavanja, održan od 7. do 9. novembra 2014. godine u Tirani. Na sastanku je bilo reči o preostalim otvorenim pitanjima sekretarijata i budžeta, u cilju finalizacije institucionalizacije saradnje parlamenata u okviru novouspostavljene Parlamentarne skupštine PS JIE.
* Potpredsednik Narodne skupštine Veroljub Arsić učestvovao je na Inauguracionoj sednici Parlamentarne skupštine PS JIE, koja je u okviru rumunskog predsedavanja održana u Bukureštu je od 9. do 11. maja 2014. godine. Usvajanjem Deklaracije o inauguraciji Parlamentarne skupštine PSJIE, Poslovnika o radu i Godišnjeg plana rada 2014-2015. zaokružen je proces institucionalizacije parlamentarne saradnje 12 država učesnica PS JIE. Otvorena pitanja sekretarijata i budžeta razmatraće Ad hoc Radna grupa, formirana odlukom predsednika i potpredsednika parlamenata država učesnica PS JIE.